**ОБЛЫСТЫҚ ҚОҒАМДЫҚ КЕҢЕС МҮШЕЛЕРІНІҢ 2022 ЖЫЛДЫҢ 13 МАУСЫМЫНДА АЙМАҚ БАСШЫСЫ С.Ж.ШАПКЕНОВПЕН КЕЗДЕСУ БАРЫСЫНДА ҚОЙҒАН СҰРАҚ- ҰСЫНЫСТАРЫ БОЙЫНША БЕРГЕН**

**ЖАУАПТАРЫ**

|  |  |  |  |
| --- | --- | --- | --- |
| ***№*** | **Кеңес мүшелерінің Т.А.Ж.** | **Ұсыныстар** | **Жауаптары** |
| ***1*** | ***М.Ізбасов*** | *1) Жылдан жылға су мәселесінің жағдайы қиындауда, өңірде су тапшылығын болдырмау мақсатында «Көкжиде» су қоймасы арқылы су жеткізу мәселесін қарастыру* | Жайық өзенінен Атырау қаласы мен Индер, Махамбет және Мақат аудандарының ауыз-су шаруашылық, өнеркәсіп, шаруашылық субъектілерінің қажеттілігі үшін алынатын су көлемі жыл сайын артып келеді.  Ал, Құрманғазы, Исатай, Жылыой аудандарының елді мекендері тұтынатын су көлемінің басым бөлігі облыс аумағы арқылы Маңғыстау өңіріне су жеткізіп отырған «Астрахань-Маңғышлақ» су құбырынан алынады, ол өз кезеңінде Маңғыстау өңіріне Қиғаш өзенінен жеткізілетін ауыз су көлемінің азаюына әкеліп соғып отыр.  Сондықтан, жер асты су көздерін пайдаланудың Атырау облысы үшін үлкен маңызы бар.  Жер үсті су объектілеріне түсетін салмақты азайту және баламалы су көздері қарастыру мақсатындаАқтөбе облысының оңтүстік-батыс бөлігінде орналасқан, батыс аймақтағы ірі кен орындардың бірі болып табылатын «Көкжиде» жер асты тұщы су қорын Атырау өңірі халқының игілігіне пайдалану мақсатында қорлары қайта бағаланды.  Ақтөбе облысы әкімдігінің *(Энергетика және тұрғын үй-коммуналдық шаруашылық басқармасы)* мәліметіне сәйкес ұңғыманың қоры жеткілікті, нақты есебі анықталып, су қорының көлемі 173,4 мың м3/тәул. болып бекітілді.  Осы ретте, ауыз су тапшылығын шешу үшін ҚР Экология, геология және табиғи ресурстар министрлігімен техникалық-экономикалық негіздемені бірлесіп дайындау жұмыстары жүргізілетін болады |
| *«Теңізшевройл» компаниясының үшінші буын зауыты іске қосылған кезде мұнай өндіру 27 млн тоннадан, 40 млн тоннаға жетеді.*  *Сондықтан «Теңізшевройл» компаниясының «Игілік» бағдарламасы арқылы төленетін қаржының көлемін ұлғайту мәселесін қарастыру қажет;* | «Теңізшевройл» ЖШС-гі «Игілік» бағдарламасы аясында әлеуметтік инвестициялық жобалар үшін жыл сай 5 млн. АҚШ долларын бөледі.  Аталған бағдарламаға қаражат көлемін ұлғайту үшін хат жолданатын болады. |
| *Өңірдегі «Ембімұнайгаз», «АМӨЗ» және «КазТрансОйл» мекемелері әлеуметтік салаға қаржы бөлу мәселесін шеше алмай отыр.*  *Себебі барлық қаржылық мәселе «Самұрық - Қазына» АҚ-ы арқылы шешіледі. Осыған орай, аталған мәселенің шешу жолдарын қарастыру қажет* | Қоғамдық кеңестің атынан «Самұрық - Қазына» акционерлік қоғамына хат жолдау ұсынылады |
| *Өңір тұрғындарының саулығына экологияның зияны бар-жоғын анықтау үшін облыс орталығынан экологиялық медициналық зерттеу орталығын ашу мүмкіндігін қарастыру.*  *Зерттеу орталығын салуды «Теңізшевройл», «НКОК» сияқты ірі компаниялардың демеушілік қаржысы есебінен жүргізу қажет деп есептеймін.*  *Себебі бұл компаниялар өнімінің 19-20%-ында күкіртті сутегі бар, сонымен қатар, жұмысшылар мен мердігерлік ұйымдар солардың тапсырмасымен жұмыс жасайды.* | Қоғамдық кеңестің атынан өңірдегі мұнай өндіру мекемелеріне ұсыныс хат жолдау ұсынылады |
| *Болашақта Бейнеу – Бозой автокөлік жолын салу мәселесін қарастыру. Бұл оңтүстіктен өңірге келетін ауыл шаруашылық өнімдерін тасымалдауға қолайлы боларды* | «Бейнеу-Бозой» автокөлік жолы Атырау облысы әкімдігінің құзырына жатпайды. |
| *Атырау қаласынан «Атырау-Арена» құрылысын салу жолдарын қарастыру.* | 2019 жылы Атырау қаласында 3000 орындық жабық футбол манежінің құрылысын салу үшін ЖСҚ жасақталды. Алайда, құрылысын салу үшін қаражат көзі болмады. Қазіргі таңда ЖСҚ ескірген болып табылады.  «Атырау-Арена» құрылысын салу үшін Атырау қалалық әкімдігіне бірнеше рет қала ішінен жер телімдері сұратылды. Бүгінгі күнге дейін жер телімі мәселесі шешілмей келеді. |
| ***2.*** | ***А.Хайруллин*** | *1) Қаладағы демалыс орындарын жақсарту, демалыс аумағын кеңейту, қаланың көгалдандыру мәселесіне үнемі баса назар аудару;*  *2) Атырау халықаралық әуежайының әлеуетін жоғарлату мақсатында жаңа терминалын салу;* | 1) ағымдағы жылы қаланы көркейту бағытында 2020 жылы «100 тұрғын үйдің аумағын абаттандыру» жобаларын жүзеге асыруға 1 млрд. теңге қаржы бөлініп жұмыстар басталды. Жоба аясында аулаішілік аумақтарға кіші аяқ доп, спорттық-жаттығу және балалар ойын алаңдарын салу, аула атокөлік жолдарын жаңарту, қоқыс жәшіктері мен орындықтар орнату және жаяу жүргінші жолдарын салу көзделген.  «Нұрсая», «Самал» шағынаудандарынан саябақ құрылысын салу үшін жобалаушы мекемені анықтау мақсатында мемлекеттік сатып алу рәсімдері өткізілуде.  Сондай-ақ Дене шынықтыру сауықтыру кешенінен, яғни Темірханов көшесінен Ретро саябағына дейін және Бейбарыс даңғылы көпірінен Теміржол көпіріне дейінгі аралықтағы Жайық өзенінің жағалауын абаттандыруға жобалық-сметалық құжаттамасы жасақталған болатын. Қорытынды бойынша сол жақ жағалауды абаттандыру жобасын жузеге асыру құны ***15,6 млрд. теңге*** құраса, оң жақ жағалауға ***11,8 млрд. теңге*** қажет етіп отыр.  Оған қоса, қаланың орталық көшелерінің бойына жаңадан 16 сквер алаңдарын құру жобалық-сметалық құжаттамасы жасақталып, сараптамадан өтуде. Бас жобалаушы «Жезказганпроект» ЖШС, жобаның жалпы құны ***2,797 млрд. тг.*** Жоба бойынша абаттандырылатын аумаққа кіші сәулет пішіндері, орындық пен қоқыс жәшіктерін орнату, саябақ жарықшамдарын салу, балалар ойын және спорттық-жаттығу құрылғыларын орнату, жаяу жүргінші жолдарын кеңейтіп, жаңадан төсемтастар төсеу және көгалдандыру, орталықтандырылған суару жүйесін салу көзделген.  Сонымен қатар, қаламыздағы қолданыстағы Ф.Оңғарсынова атындағы, «Алмагүл», Тұрғын үй қалашығы шағынаудандарын, Жеңіс саябақтарын қайта жаңғырту жобалары жасақталған.  Қазіргі таңда аталған жобаларды ірі өндірістік мекемелердің үлесімен және басқа да жеке кәсіпорындар демеушілігімен «Игілік» секілді қаржыландыру бағдарламалары арқылы жүзеге асыру жолдары қарастырылуда.  Көгалдандыру мәселесіне жеке тоқтала кететін болсақ «Атырау облысының елді мекендерін көгалдандыру мен жасыл аймақтар құрудың 2021-2025 жылдарға арналған Өңірлік жоспарына» сәйкес 2021-2025 жылдар аралығында Атырау қаласы мен қала аумағына қарасты елді мекендер аумақтарына жалпы алғанда ***215 мың дана*** жас көшеттерді отырғызу жүктелген болатын.  Осы межені орындау мақсатында әр түрлі ірі мекемелер мен қаламыздың белсенді тұрғындарыныың қатысуымен Атырау қаласында 2021 жылдың көктем, күз айларында ***38 155 дана*** жас көшеттер отырғызылған болса, ағымдағы 2022 жылы жоспарланған ***40 000 дана*** теректің, көктем айында ***2 117 дана*** жас көшеттер отырғызылды. Жыл аяғына дейін осы көрсеткішті болжаған деңгейге жеткізу көзделіп отыр.  Ағымдағы жылы сондай-ақ «Атырау қаласын көгалдандыру» мемлекеттік жекеменшік-әріптестік жобасына сәйкес қаланы көгалдандыру жұмыстары «Каспийдормостстрой» ЖШС-гі мен Атырау облысы Табиғи ресурстар және табиғат пайдалануды реттеу басқармасының арасында 2019 жылы жасақталған келісімшарт аясында жұмыстар қолға алынып, атқарылуда.   * *Қаламыздың көшелеріне, саябақтар мен алаңдарға,*   *орталық көшелер бойына орнатылған кіші сәндік үлгілерге жалпы алғанда* ***12 482 шаршы метр*** *аумаққа* ***250 450 дана***  *біржылдық және көпжылдық гүлдерден гүлзарлар отырғызып, оларға жыл бойына күтім жасау;*   * *Атырау қаласының көшелері, алаңдары мен саябақтарындағы жалпы алғанда* ***68 410 дана*** *ағаштар,* ***143 821 шаршы метр*** *аумақтағы газондар,* ***4 032 қума метрді*** *құрайтын бұта қоршамдарына жыл бойына күтім жасау;* * *Қала тұрғындары мен пәтер иелері кооперативтерінің өтініштеріне сәйкес –* ***3 145 дана*** *қураған және апатты жағдайда тұрған ағаштарды кесу;* * *Көлемі –* ***43,7 гектарды*** *құрайтын аумақтағы жасыл желектерге әр түрлі зиянкестерге қарсы үш реттік улау жұмыстарын жүргізу;* * *Қала аумағындағы* ***10 дана*** *суару стансасына ағымдық жөндеу мен жалпы ұзындығы* ***64,5 шақырымды*** *құрайтын суару жүйесін қалпына келтіру жұмыстары жүргізу, оларға жыл бойына қызмет көрсету;* * *Күз айларында жалпы ұзындығы* ***700 метрді*** *құрайтын жерге* ***4 900 дана*** *бұта қоршамдарын және* ***5154 дана*** *жас көшеттер отырғызып, оларға күтім жасау жоспарлануда;* * *Қала төңірегіне* ***500 дана*** *әр түрлі жеміс ағаштары көшеттерін отырғызу.*   *Жобаны іске асыру мерзімі 5 жыл, жалпы соммасы – 4,6 млрд теңгеден астам. Жалпы жоба шеңберінде 25 000-нан астам терек және оның ішінде 2000 дана жеміс ағаштарын отырғызу көзделіп отырса, жыл сайын 3500 қума метрі тірі бұта қоршамдарын отырғызу жоспарланған.*  2) Атырау қаласындағы қолданыстағы әуежай алаңын реконструкциялауға ЖСҚ-сы әзірленіп, сараптаманың №АЕ-0032/19 оң қорытындысы 2019 жылғы  12 қыркүйекте алынды.  Аталған жобада, қазіргі заманауи түрде автокөлік тұрағын жаңғырту және абаттандыру қарастырылған.  Сонымен қатар, Қазақстан Республикасының 2001 жылғы 16-шілдедегі №242 «Қазақстан Республика-сындағы сәулет, қала құрылысы және құрылыс қызметі туралы» Заңының 9-тарау, 60-бабының 7-тармағына сәйкес 2019 жылдың 12-қыркүйегінде №АЕ-0032/19 мемлекеттік сараптаманың жарамдылық мерзімі 2021 жылы өтуіне байланысты қазіргі таңда аталған жобаға түзетулер енгізуде.  Жоба жұмыстары толық аяқталғаннан кейін қаражат бөлінуіне қарай іске асырылатын болады. |
| ***3.*** | ***М.Әмірғалиев*** | 1*1) Жайық мәселесі (Қиғашты тереңдету жұмыстарын қолға алу);*  *2) Жергілікті бюджеттен ауған соғысының ардагерлеріне төленетін жәрдемақы 15 мың теңгені 35 мың теңгеге көтеру мәселесін шешу;*  *3) 9 мамыр күні ауған соғысының ардагерлеріне жергілікті бюджеттен біржолғы төленетін 100 мың теңгені 150 мың теңгеге көтеру мәселесін шешу* | 2017-2021 жылдар аралығында Жайық озені бойынша барлығы - 45,47 км және Қиғаш өзені бойынша барлығы -150,7 км түптереңдету жүмыстары жүргізілді. Қазіргі таңда Жайық өзені бойынша 52,181 км, Қиғаш өзені бойынша барлығы 243,55 км қашықтықтың 99,571 км-не түптереңдету жұмыстарына ЖСҚ жасақталып, мемсараптама қорытындысы алынып, құрылысын салу үшін тендерлік рәсімдер жүруде.  Сонымен қатар, Қиғаш өзені бойынша қалған 143,959 км бөлігіне, және Жайық өзені мен Қиғаш өзенің теңізге құяр сағасын қазу жұмыстары бойынша ЖСҚ жасақталуда.  Жайық өзені су ресурстарының 80%-ы Ресей жерінен қалыптасады, сондықтан өзеннің төменгі ағысында орналасқан Атырау облысы көрші елде орналасқан ірі су қоймалары мен гидротехникалық құрылғылардың жұмысына тәуелді.  Жайық өзенінен техникалық және ауыз сумен облыстың жалпы халық санының 70 % оған қоса өнеркәсіп және ауыл шаруашылығы кәсіпорындары қамтамасыз етіледі.  Аталған өзен қар суымен, көктемгі түсетін ылғал көлемімен толығатын өзендер қатарына жатады*.*Соңғы жылдардағы табиғи құбылыстардың әсерінен Жайық өзенінің су мөлшері орташа көп жылдық көрсеткіштерден төмен болуда.  2020 жылы желтоқсанда Мәскеу қаласында Ресей Федерациясы Экология және табиғи ресурстар министрлігімен 2021-2024 жылдарға арналған трансшекаралық Жайық (Урал) өзені бассейнінің экожүйесін сақтау және қалпына келтіру бағдарламасына және ғылыми-зерттеу жұмыстарын жүргізу жөніндегі Бірыңғай жол картасына қол қойылып, сәйкесінше, жұмыстар атқарылуда.  Сонымен қатар, 2017 жылдан бері **Жайық және Қиғаш өзендерінің гидрологиялық режимін жақсарту және сулылығын арттыру мақсатында** **түбін тереңдету тазалау** **жұмыстары** 169 шақырымда жүргізілді және ол 2022-2026 жылдары 295 шақырымда (Жайық - 51,5 км, Қиғаш – 243,5 км) жалғастырылатын болады.  2022 жылдың маусым айынан бастап жергілікті бюджеттен Ауған ардагерлеріне біржолғы төленетін 100,0 мың теңгені 150,0 мың теңгеге және коммуналдық қызметтерге өтемақы үшін ай сайын 15,0 мың теңгені 35,0 мың теңгеге көтеріліп төленуде. Атырау қалалық мәслихатының 24 мамырдағы №166 шешімімен басқа мемлекеттердің аумағындағы ұрыс қимылдарының ардагерлеріне ай сайынғы төленіп отырған коммуналдық шығындардың көлемі мен мерекелік және атаулы күндерге төленетін біржолғы әлеуметтік көмектің мөлшерлері өзгертілді.  Яғни, ағымдағы жылдың маусымынан бастап Ауғанстандағы ұрыс қимылдарының қатысушыларына коммуналдық төлемдерге ай сайын 35 000 (отыз бес мың) теңгеден, ал мерекелік датаға жылына бір рет  150 000 (жүз елу мың) теңге төленді |
|  | ***Г.Елешева*** | *1) Балалардың жазғы уақыттағы демалысы туралы – Атырау қаласы мен аудандарда лагерьлер тек қана жазғы уақытта ғана жұмыс жасайды. Осы лагерьлердің жыл бойына балаларды қабылдауына жағдай жасау керек;*  *2) Атырау қаласы аумағында орналасқан «Тұлпар» лагерінің ғимараты ескірген, орнына жаңасын салуды қарастыру, барар жолын талапқа сай салу* | Атырау облысы Білім беру басқармасына қарасты «Қазақстан Геологі» емдеу пансионаты коммуналдық қазыналық мемлекеттік кәсіпорны шаруашылық жүргізу құқығындағы мемлекеттік кәсіпорынның ұйымдық-құқықтық нысанындағы заңды тұлға болып табылады.  Кәсіпорын Атырау облысы әкімінің 2001 жылы 7 мамырдағы № 169 шешімінің негізінде коммуналдық меншіктік заңды тұлға түріндегі мемлекеттік кәсіпорын ретінде құрылды.  Кәсіпорынның теңгерімінде облыс көлеміндегі әлеуметтік осал топ жанұя балалары *(жетімдер, аз қамтылған және жайсыз жанұя балалары, сонымен бірге дарынды балалар)* демалатын Ресей Федерациясы, Железноводск қаласы, Иноземцево поселкесінде орналасқан «Қазақстан геологі» емдеу пансионаты бар.  Облыстық бюджет есебінен қаржыландырылады.  Железноводск қаласы, Иноземцево поселкесінде орналасқан **«Қазақстан геологі»** емдеу пансионатының қабырғасында Атырау облысының балалары тек жаз мезгілінде ғана емес, жыл бойы демалып қана қоймай, денсаулықтарын да нығайтып қайтады.  Балалардың жыл бойы демалып, сауықтырылуына барлық жағдайлар жасалған.  7-14 жас аралығындағы баланың жолдама құны-125 000 теңгені құрайды. Оған «Атырау-Астрахань» және «Астрахань - Атырау» бағытындағы темір жол қатынасы, Астрахань қаласынан пансионатқа дейінгі автобус тасымалы, 5 мезгіл құнарлы тамағы және алатын ем-домы кіреді. Демалыс мерзімі-15 күн. Бір мезетте 250 баланы  қабылдауға мүмкіндік бар.  «Қазақстан Республикасындағы жергілікті мемлекеттік басқару және өзін – өзі басқару туралы» Қазақстан Республикасының 2001 жылғы 23 қаңтардағы Заңының 6 бабына сәйкес, VII шақырылған облыстық мәслихаттың кезекті XIV сессиясындағы шешімімен «Тұлпар» лагерінің санитариялық талаптарға сәйкес келмеуіне байланысты, 2022 жылға «Тұлпар» лагеріне балаларды қабылдауды тоқтату туралы шешімі қабылданды.  «Тұлпар» лагерінің санитариялық талаптарға сәйкес келмеуіне байланысты, оқушылардың жазғы уақыттағы демалысын ұйымдастыру үшін, облыс және еліміздегі басқа аймақтардағы лагерлерге жолдау жұмыстарын жүргізілуде. «Тұлпар» лагеріне алдағы уақытта күрделі жөндеу жұмыстары жүргізілу жоспарланды. |
| ***5.*** | ***Н.Жунасов*** | *1) «АМӨЗ» зауыты маңында тұратын 18 отбасын көшіру мәселесін шешу.* | Атырау қаласы әкімдігінің 2016 жылғы 9 маусымдағы №785 қаулысына сәйкес «Атырау мұнай өңдеу зауыты» ЖШС санитралық қорғау аймағында орналасқан 199 жер учаскесі мен мүлік мемлекет мұқтажы үшін сатып алынды. Қаланың кезекші картасындағы ақпаратқа сәйкес аталған мекенжай санитарлық-қорғау аймағынан тыс орналасқан.  Осыған орай, бұл жер телімдерін мемлекет мұқтажы үшін қайтарып алу қазіргі уақытта қарастырылмаған. Атырау мұнай өңдеу зауытының (МӨЗ) санитарлық-қорғау аумағының шекарасын кеңейту үшін МӨЗ санитарлық-қорғау жобасын қайта жасақтауды қажет етеді. |
| ***6.*** | ***Б.Исхакова*** | *1)* *«Сарайшық» коммуналдық базарында азық –түліктің бағасы өте қымбат, жергілікті әкімшілік тарапынан бақылаудың жеткіліксіздігінен баға екі есе өсіп кеткен.*  *2) Тұрақтандыру қорына қатысты мәселе қайта қарау* | Ағымдағы жылдың 30 маусымы күні «Сарайшық» коммуналдық базарында әлеуметтік маңызы бар азық-түлік өнімдерін сататын кәсіпкерлірімен баға тұрақтандыру бойынша жиналыс өткізілді. |
| ***7.*** | ***Н.Камалова*** | *1) Трамадол мәселесі – Жастар арасында есірткінің орнына аталған препаратты көптеп пайдалануда. Дәріханада аталған препаратты рецептісіз сатуда. Аталған препаратты сатуға тиым салу және сатушыларды қылмыстық жауапкершілікке тарту мәселесін заң тұрғысында шешу қажет.*  *Себебі Өзбекстан, Украина, Беларусь елдерінде трамадолды заңсыз пайдаланғаны үшін қылмыстық жауапкершілік көзделген.*  *2) Қала аумағында көбейіп кеткен бұралқы иттер бойынша мәселені дереу шешу жұмыстарын жүргізу* | Трамадол мәселесі бойынша жеке дәріханаларда алып-сатарлық тіркелмеді. Соңғы 6 ай ішінде медициналық және фармацевтикалық бақылау комитетінің Атырау облысы бойынша департаментімен жеке тұлғаларға 11 хаттама толтырылып, 99840 теңгеге айыппұл салынды  Қала бойынша қаңғыбас иттерді аулауға тиісті қаражат бөлініп, мамыр айынан бастап шілде айы аралығында барлығы 807 ит ауланды, оның ішінде қала аумағында 493, ауылдық округтерде 314 ит ауланды. |
| ***8.*** | ***С.Кукенова*** | *1) Аз қамтылған, ерекше бала тәрбиелеп отырған аналарға баспана мәселесін шешіп беру;*  *2) Қала ішіндегі ескі базарды бақылауға алу, аптаның сенбі және жексенбі күндері сауда жасайтындардың санитарлық кітапшалары жоқ, ауа – райының ыстығына қарамастан ет, балық ашық сатылуда. Осы мәселені бақылауға алу.* | 1) Қазақстан Республикасының «Тұрғын үй қатынастары туралы» Заңына сәйкес коммуналдық тұрғын үй қорынан тұрғын үйлер немесе жеке тұрғын үй қорынан жергілікті атқарушы орган жалдаған тұрғын үйлер тұрғын үйге мұқтаж, осы елді мекенде *(тұру мерзіміне қарамастан)* тұрақты тұратын отбасыларға жергілікті атқарушы органда тіркелген бес кезек бойынша пәтер беру қарастырылған. Бүгінгі күні Атырау қаласы бойынша ерекше бала тәрбиелеп отырған 938 отбасы тіркелген.  Аталған Заңның 74-бабының 1-тармағына сәйкес, тұрғын үйге мұқтаж отбасылар есебінде тұратын азаматтарға мемлекеттік тұрғын қорынан тұрғын үй немесе жеке тұрғын үй қорынан жергілікті атқарушы орган жалдаған тұрғын үй барлық қажетті құжаттармен бірге өтініш берілген кезден бастап тізімде белгіленген кезек ретімен берілетіндігін хабарлайды.  Осыған орай, Заңнамаға сәйкес тұрғын үй мәселесі кезек ретіне қарай шешімін табатын болады.  Ұсыныс ескеріліп, қажетті жұмыстар атқарылатын болады. |
| ***9.*** | ***Р.Күмісқалиев*** | *1) Қамқорлыққа зәру, көмекке мұқтаж азаматтарға көрсетілген көмектерді бір адамға қайталап бермеу үішін электрондық база ашып жұмыс жүргізу, сондай ақ, аталған азаматтарға көмек көрсету үшін өңірден қайырымдылық және демеушілік жолмен бірыңғай ортақ қор құру және жұмысын жүйелендіріп жолға қою;* | Ұсыныс ескеріліп, қажетті жұмыстар атқарылатын болады. |
| ***10.*** | ***С.Рахимова*** | *1) Білім беру, медициналық қызмет көрсету сапасын жақсарту, кадр мәселесі, олардың әлеуметтік мәселелерін шешу;*  *2) Мүмкіндігі шектеулі азаматтар мен балаларға қолайлы жағдайлар қалыптастырып, оларды сауықтыру, мұқтаждық мәселелеріне қолдау көрсету және мүгедектікті тағайындау кезінде қиындық туғызатын процестерді жеңілдету жолдарын қарастыру;*  *4) Балаларды шетелге емдетіп келу үшін, кейбір ата – аналар жолға ақша таба алмай жатады, сондықтан да «Қазақстан халқына» атты қорға ұсыныс беріп, мәселенің шешу жолдарын қарастыру;*  *5) Қала аумағында түрлі түсті металл қабылдайтын пункттердің қызметін бақылауға алу* | Бүгінгі күні 6727 медицина қызметкері, оның ішінде 1510 дәрігер, 5217 орта буын медицина қызметкерлері медициналық көмек көрсетуде.  Дәрігер кадрларына қажеттілік 201дәрігерді құрайды**.** Осыған орай,Денсаулық сақтау әлеуметтік саланың бірі екенін ескере отырып, өңірдегі кадр жетіспеушілігін жою мақсатында жағдай жасау мақсатында, жыл сайын Облыс әкімі еліміздің медициналық жоғары оқу орындарына гранттар бөліп келеді.  Биылғы жылы өңірге 74 жас маман келіп медициналық ұйымдарға жұмысқа орналасты. Оның 17- сі ауылдық жерлерге.(2020 жылы 93 маман. Оның 18-і ауылдық жерге).  Республикалық бюджеттен «Дипломмен ауылға» бағдарламасымен 5 жас маманға 291700 тенге көлемінде жәрдемақы және тұрғын үй сатып алу үшін 2 маманға бюджеттік кредит бөлінді.  Жергілікті бюджеттен жыл сайын Атырау облысының ауылдық жерге жұмысқа жіберілген медицина және фармацевтика қызметкерлеріне бір жолғы төлем ретінде 1 000 000 (бір миллион) теңге мөлшерінде әлеуметтік қолдау білдіріліп келеді. Биылғы жылы ниет білдірген 13 жас маманға қаражат бөлінді.  Келген жас мамандарға әкімдік тарапынан қызметтік пәтер және мекеме басшылары тарапынан пәтерлерін жалдау үшін қосымша қаражат төленді.  Оның ішінде 21 медицина қызметкерлеріне былтырғы жылы 21 пәтер бөлінді.  Келген 30 жас маманға мекеме басшылары тарапынан әр түрлі мөлшерде (100,0 мың теңгеден 729,0 мың теңгеге дейін) бір жолғы көмек берілді.  *«Кедергісіз ортаны қалыптастыру» қызметі бойынша* облыста [www.inva.gov.kz](http://www.inva.gov.kz) порталы жұмыс істейді. [www.inva.gov.kz](http://www.inva.gov.kz) интернет-порталы кедергісіз ортаны қалыптастыру бағытындажүргізілген іс-шаралардың азаматтық қоғам үшін онлайн-режимінде әрбір объектінің бейімдеу сапасына баға беруге ашықтығын және тиімділігін қамтамасыз етеді. «AMANAT» партиясының «Өзгерістер жолы: әркімге лайықты өмір!» сайлауалды бағдарламасын орындау бойынша бірлескен іс-шаралар жоспарын іске асыру үшін 2021-2025 жылдар аралығында "Кедергісіз келешек" партиялық жобасын іске асыру шеңберінде облыс бойынша 1290 нысанды бейімдеу жоспарланған. Оның ішінде 2021 жылы облыс бойынша 258 нысан бейімделді. 2022 жылы бейімдеуге 259 нысан жоспарланған. Осыған сәйкес, Атырау қалалық, аудандық жұмыспен қамту, әлеуметтік бағдарламалар және азаматтық хал актілерін тіркеу бөлімдері объектілердің қолжетімділік жағдайына бағалау жүргізіліп және ұйым басшыларына, объектілердің меншік иелеріне анықталған бұзушылықтарды жою қажеттілігі туралы түсіндірме жұмыстары жүргізілуде.  *Әлеуметтік портал бойынша* мүгедектігі бар адамдарға тікелей жеткізушілерден оңалту құралдары мен қызметтерін өз бетінше сатып алу мүмкіндігін беретін әлеуметтік-еңбек саласында бірыңғай ақпараттық жүйе - Әлеуметтік қызметтер порталы іске қосылды. 2021 жылдың 1 қаңтарынан бастап мүгедектігі бар адамдарға техникалық оңалту құралдарының 55 түрі, санаторий-курорттық емдеу, жеке көмекшінің, ымдау тілі маманының қызметтері әлеуметтік қызметтер порталы арқылы қамтамасыз етілуде.  2021 жылдың қорытындысымен әлеуметтік портал арқылы 16 434 адамның өтініші қабылданып, оның 14 797-сі қажетті құралдармен, тифло-техникалық, сурдо-техникалық, гигиеналық, протез-ортопедиялық және қызметтермен қамтамасыз етілді. *(жоспар 90,0% -ға орындалды).*  2022 жылдың 1 тамызына 8 679 мұгедектігі бар адамдарды оңалтудың жеке бағдарламасына сәйкес әлеуметтік қызметтер Порталы арқылы қажетті құралдар және қызметтермен қамтамасыз етілді.  *«Отбасын қолдау» бөлімшесі бойынша* мүгедектігі бар жандарға Атырау қаласы әкімдігі жанынан Атырау қаласы, Сәтпаев көшесі 23 үй ғимаратында «Отбасын қолдау» бөлімшесі 2021 жылдың қазан айында ашылып жұмыс жасауда.  «Отбасын қолдау» бөлімшесінің штатында 16 қызметкерлері бар. Олар қолдауға мұқтаж отбасылары мен мүгедектігі бар жандарды қабылдап, оларға құқықтық, психологиялық, экономикалық, әлеуметтік-педагогикалық, білім беру, бизнеске баулу, ажырасудың алдын-алу, алимент өндіру, бала құқығын қорғау және басқада отбасын сақтау, қолдау мәселелері бойынша әлеуметтік жағдайы төмен (көп балалы, толық емес отбасыларға арналған) қолдау көрсетеді.  2022 жылдың 1 тамызына барлығы 1386 азаматтар қабылданды.  Мәселелері жеке көмекші, санаторий-курорттық жолдама, әлеуметтік көмектер, тұрғын үйге кезекке тұру, мүгедектерге берілетін құралдар, азық-түлікпен көмек көрсету.  2022 жылы Атырау қаласында **«Егде жастарға арналған Белсенді ұзақ өмір»** орталығын ашу жоспарланып, Атырау қаласы, Балықшы мөлтек ауданы, А.Байжигитов, 80 а мекенжайында орналасқан дербес тұрған ғимараты (436,1 м.кв.) бөлініп, жөндеу жұмыстары жүргізілуде.  *«Атырау қаласында оңалту орталығын салу»*  2021-2025 жылдарға арналған Атырау облысын кешенді дамыту жоспарына сәйкес Атырау қаласында мүгедектерге арналған 150 орындық оңалту орталығы құрылысын салу жобасы енгізілді. Орталықтың құрылыс жұмыстары 2021-2024 жылдары аралығында Атырау қаласы Алмалы ауылында жүргізілу жоспарлануда.  *Әлеуметтік көмек бойынша* мүмкіндігі шектеулі адамдар және зейнеткерлер үшін **қоғамдық көлікте тегін және жеңілдікпен** жүру қарастырылған:  - Ұлы Отан соғысының мүгедектеріне, барлық санаттағы 1,2 топтағы мүгедектерге, 16 жасқа дейінгі мүгедек балаларға тегін жол жүру қарастырылған;  - 3 топтағы мүгедектерге, сондай-ақ зейнеткерлік жастағы адамдарға және көп балалы аналарға 50% жеңілдікпен жол жүру.  Мүгедек балаларды тәрбиелеп отырған отбасыларға, сондай-ақ мүгедек адамдарға 50 000 теңге мөлшерінде біржолғы төлем түрінде әлеуметтік қолдау көрсетіледі.  *Инватакси қызметі бойынша* облыста мүгедектігі бар адамдарды тасымалдауды қамтамасыз ететін «Инватакси» қызметі көрсетіледі *(арнайы жабдықталған-13, жабдықталмаған -25)* 2022 жылдың 1 тамызы жағдайына 38 инватакси 509 қозғалуда қиындығы бар мүгедектерге 11923 тасымал жасалды. Облыс бойынша инватакси қызметін «Мүгедек әлемі»,- «Сенім шыңы», «Облыстық мүгедектер», «Мөлдір көз», «Мақат» қоғамдық бірлестіктері көрсетуде.  Сонымен қатар, Атырау қаласы бойынша «Инватакси» қызметтерін көрсетуге арналған объектілердің және белгіленген пункттердің тізбесіне кеңейтіліп, жаңадан объектілер: базарлар, сауда орталықтары, дәріханалар, «Казпошта» АҚ бөлімшелері, банктер қосылды.  *Мемлекеттік әлеуметтік тапсырыс шеңберінде* 2021 жылдан бастап күні бүгінге дейін «6-18 жасқа дейінгі Атырау қаласының мүгедектігі бар балаларын иппотерапиямен оңалту» және «3 жастан 18 жасқа дейінгі Атырау қаласының мүгедек балаларын күндізгі, жартылай стационар жағдайында арнайы әлеуметтік қызметтерімен қамтамасыз ету» шаралары, барлығы 430 мүмкіндігі шектеулі балаларға *(2021ж.-190, 2022ж.-240)* мемлекеттік әлеуметтік тапсырыс шеңберінде «Дети будущее страны» қоғамдық бірлестігімен әлеуметтік қызмет көрсетілуде.  2022 жылы «Белсенді ұзақ өмір сүру үшін» мемлекеттік әлеуметтік тапсырыс шеңберінде Атырау қаласында «Институт общественного здравоохранения» мекемесі 150 аға буын азаматтарға қызмет көрсетуде.  Биылдан бастап облыс бойынша көзі көрмейтін, тірек-қозғалыс аппараты бұзылған мүгедектер мен мүгедек балалар жанына ілесіп жүретін адамдарға санаторийге бару үшін, тиісті нормативтік-құқықтық актілерге сәйкесті өзгерістер енгізе отырып, 55 АЕК мөлшерінде мемлекеттік бюджеттен қосымша қаражат төленуде.  Ұсыныс ескеріліп, қажетті жұмыстар атқарылатын болады. |
| ***11.*** | ***Н.Сүйінбаев*** | *1) Облыстық онкологиялық аурухананың жағдайы өте төмен, ғимараты ескі. Ғимарат мәселесін шешу, сондай ақ, жоғарыда атап өткен ғимаратты және облыстық психикалық денсаулық орталықтарын қала сыртына көшірмеу.* | Атырау қаласында қолданыстағы ғимаратты бұза отырып, 150 орындық онкологиялық диспансердің құрылысын салу үшін ЖСҚ жасақтау үшін жергілікті бюджеттен қаражат бөлініп, конкурстық рәсімдер жүруде.  Атырау облыстық онкологиялық диспансері ғимаратының жобалау-сметалық құжаттамасын жасақтауға қажетті 59 млн. тенге қаржы ағымдағы жылы маусым айындағы облыстық мәслихат отырысында қаралалып, қажетті қаржы бөлінді. Бүгінгі күні облыстық құрылыс басқармасы конкурстық рәсімдерін өткізуде.  Сонымен қатар, 2021 жылы онкология диспансері маңынан радиологиялық корпус салу жобасының ЖСҚ жасақталуда. Жергілікті бюджет есебінен 22 млн. тенге қаржы бөлінген. Жобалаушы мердігер «KAZPIR» ЖШС. ЖСҚ аяқтау мерзімі 2022 жылдың 3 тоқсаны. Жасақталған ЖСҚ мемлекеттік сараптамадан өтуде.  Құрылысын салу мерзімі 2023-2024 жылдар. |
| ***12.*** | ***Д.Олжағалиева*** | *1) Уақытша тергеу изоляторының жағдайы төмен және санитарлық талаптарға сәйкес келмеуіне байланысты жөндеу жұмыстарын жүргізу мәселесін қарастыру* | УГ-157/1 тергеу изоляторының ғимараттары 1970-1971 жылы салынып, барлығы- 340 адамға арналған. Мемлекеттік акті бойынша ауданы – 10000 м2, тергеу изоляторының ғимараттары типтік үлгіде, заманауи талаптарға сәйкес емес. Мекеме аумағы бетонмен абаттандырылған. Санитарлық-эпидемиологиялық жағдайы қанағаттандырарлық емес.  **Проблемалық мәселелер:**  **1. Электрмен жабдықтау:**  Мекемені электр жарығымен қамтитін трансформаторлық қосалқы станция КТП-404/4 от ВЛ-6кВ Ф-404 «Ш» УГ-157/9 мекемесінің теңгерімінде. Аталған трансформаторлық станция және жоғарғы вольтті жүйесі авариялық жағдайда, күрделі жөндеуді және жыл сайынғы сервистік қызмет көрсетуді талап етеді. УГ-157/1,9 мекемелерінде аталған жоғарғы вольтті жүйені қамтитін ресурстардың жоқтығына байланысты, аталған жүйені және трансформаторлық станцияны «Атырау Жарык» АҚ-мы немесе ЖКХ сияқты мамандандырылған ұйымның теңгеріміне беруді талап етеді.  Қалалық желіден электр жарығы ажыратылған кезде мекемеде 2 дана дизель отынымен қосылатын генераторлар қарастырылған. Алайда, 2013 жылы алынған дизельдік генератор бірнеше рет жөдеу жұмыстары жүргізілгендіктен және қосалқы бөлшектері ескіргендігінен бүгінгі таңда жұмыссыз күйде және жөндеуге келмейді. Есептен шығару жұмыстары жүруде. 1985 жылы қондырылған ЯМЗ –маркалы дизельдік генератордың стартер, радиаторы ауыстырылып жұмыс күйіне келтірілген, алайда, 2 сағаттан артық жұмыс істемейді. 250-300 Квт қуатты құрайтын жаңа дизельдік генератор қондырғысын алуды талап етеді.  **2. Сумен қамтамасыз ету бойынша:**  Сумен қамтамасыз ету жүйесі орталықтандырылған, алайда, 06.07.2022 жылы УГ-157/1 және УГ-157/9 мекемелерінің ведостволық су құбырында, яғни «АМӨЗ» ЖШС-нің каналдары маңында екі жерден апаттық жағдай орын алған болатын. УГ-157/1,9 мекемелерінің ауыз суын жоғалтпау мақсатында «Атырау облысы Су арнасы» қызметтімен мекемеге келетін су құбырын «АМӨЗ» ЖШС-нің су құбырына уақытша жалғау жұмыстары жасалды. Бүгінгі таңда аталған апаттық жағдайдағы су құбыры жөндеу жұмыстарын жүргізуді талап етеді. Аталған жұмыстар мамандандарылған ұйымдармен арнайы «методом горизонтального направленного бурения (ГНБ)» әдісімен жасауды талап етеді. «Атырау облысы Су арнасы» ұйымы аталған әдіспен жасау тахникаларымен қамтылмағандықтан, жөндеу жұмытары жасалмай отыр және қосымша қаражат бөлуді талап етеді.  **3. Кәріз жүйесі**  **жағдайы:**  Кәріз жүйесі орталық кәріз жүйесіне қосылмаған. Мекеменің ашылғанынан бастап кәріз сулары сыртқы қызмет көрсету ұйымдарымен Вакуум автокөлігі арқылы айына 750 м3 көлемінде шығарылып тасымалданады. Күзгі-қысқы кезеңдерде кәріз жуйесінің құдықтары (септик) жауын шашын суларына толып мекеменің ішкі аймағына асып шығады. Аталған жағдай санитарлық-эпидемиологоиялық және жедел ахуалға кері әсерін тигізуде.  Жоғарыда көрсетілген бойынша мекеменің кәріз жүйесін орталық кәріз жүйесіне қосу аса маңызды болып тұр. Орталық кәріз жүйесі мекемеден шамамен 1,5 км орналасқан, оның арасында бірнеше темір жол жатырғаны мәлім. Жобалық - сметалық құжаттар дайындауға қаражат бөлуді талап етеді. Бұл жағдай бойынша облыстық және қалалық әкімдіктерге қолғабыс көрсету үшін бірнеше рет хат жолданған болатын.  **3. Монша – кір жуу кешені:**  Монша –кір жуу кешені 1971 жылы салынған. Аталған ғимарат ауданы 152 шаршы метрді құрайды, оның ішінде ұзақ мерзімді кездесу бөлімі, жылу беру үй жайы орналасқан. Ғимарат ескі күйде және төбе жабындысы мен жарлары құлау қауіпі бар. Қолданысқа берілгеннен бері күрделі жөндеу жұмыстарын жүргізуге қаражат бөлінбеген. Жаңадан ғимарат салуды немесе күрделі жөндеуді талап етеді.  Техникалық қортындалырға сай мекемедегі апаттық жағдайда келесі ғимараттар бар:  **1. монша кір жуу кешені** *(тех.тексеріс қортындысы № 180-1/ 30.07.2021 г.)***;**  **2.көкөніс қоймасы** *((тех.тексеріс қортындысы № 180-2/ 30.07.2021 г.)***;**  Мекеменің үздіксіз жұмыс жасауын қамтамасыз ету мақсатында 2023-2024-2025 жылдарға бюджеттік өтінімге «Сэндвич панель» заманауи материалынан модульді ғимаратын алуға 19 000 000 тенгеге бағалық ұсыным жасақталуда.  **4. Асхана жағдайы:**  Асхана ғимараты 1971 жылы салынған мекеменің режимдік аумағында орналасқан. 2006 жылы апаттық жағдайына орай Атырау қаласы әкімінің шешімімен есептен шығарылған. Бүгінгі таңда басқа ғимарат болмауына орай ғимарат бұзылмай қолданылып отыр және төбе жабындысы мен жарлары құлау қауіпі бар.  Аталған мәселенің шешімін табу мақсатында 2023-2024-2025 жылдардың бюджеттік өтініміне «Сэндвич панели» заманауи материалынан модульді ғимаратын алуға 68 000 000 тенгеге бағалық ұсыным жасақталуда.  Аталған жағдай шұғыл түрде шешімін табуды талап етеді.  **5. Инженерлік-техникалық күзет құралдар жағдайы:**  Инженерлік-техникалық күзет құралдары 1971 жылы салынып қондырылған. Қолданыста 50 жыл. Периметр ұзындығы 400 метр, негізгі қоршау биіктігі 4,5 метрді құрайды. Аталған негізгі қоршау және инженерлік техникалық құралдар ҚР ІІМ 11.01.2017 жылғы №12 қбпү бұйрығына және ҚР ІІМ ҚАЖК-нің 29.12.2017жылғы №9 қбпү бұйрығына, ҚР ІІМ 27.09.2017 жылғы №137 бұйрығына сәйкес келмейді. Қоршау биіктігі 6 метр болуы тиіс. Инженерлік - техникалық күзет құралдарына 2009 жылдан бері жөндеу және қызмет көрсету жұмыстарына қаражат бөлінбеген. Қазіргі таңда негізгі қоршаудың кірпіш қалаулары құлаған, күзет құралдары ескірген және жөндеуге мүлдем келмейді. Инженерлік-техникалық күзет құралдары жаңадан құрылыс жүргізу үшін жобалық-сметалық құжаттар дайындауға қаражат бөлінуін талап етеді.  **6. Режимдік корпустың жағдайы:**  Режимдік корпустың техникалық жағдайы қанағаттандырарлықсыз, яғни ішкі кәріз жүесі 1971 жылдан бері ауыспаған және жұмыссыз күйде болғаны арнайы контингент арасында көптеген наразылық тудыруда. Ішкі кәріз жүйесі толық ауыстыруды қажет етеді. Аталған ғимарат күрделі жөндеуді қажет етеді.  **7. Медициналық-санитарлық бөлімі жағдайы:**  19.07.2021 жылғы № 622 санды ҚР Президентінің Жарлығымен медицина қызметінің функциялары №4 Атырау қалалық емханасына берілген.  Медицина бөлімі режимдік корпустың 3-ші қабатында орналасқан. Барлық кабинеттер аудандары бойынша ҚР ДСМ 31.05.2017 жылғы №357 санитарлық нармаларына сәйкес келмейді.  Медицина бөлімі күрделі жөндеу жұмыстарын жүргізу және автономды сору-желдету құрылғысын орнатуды талап етеді.  **8. Әкімшілік ғимарат жағдайы:**  Әкімшілік ғимаратқа жөндеу жұмыстарын жүргізуге соңғы 20жылда қаражат бөлінбеген, ғимарат жағдайы қанағаттандырарлықсыз. Бақылау өткізу бекетінің қауіпсіздік жүйесі ескірген. Электр сымдары да тозығы жеткен. Ғимараттың ішкі және сыртқы беті және жөндеуді талап етеді. Автокөлік кіргізу бекеті өрт қауіпсіздік талаптарына сәйкес келмейді, негізгі қақпаның биіктігі (габариттер) өрт сөндіру автокөліктерінің ішкі аймаққа кіруін қамтамсыз етпейді. Автокөлік кіргізу бекетіне қайта құру жұмыстары және әкімшілік ғимаратының ішіне және сыртына жөндеу жұмыстарын жүргізуді талап етеді.  **9. Фронт-офис:**  УГ-157/1 мекемесінде отырған 300 адамға күніне шамамен 100-150 адам келеді, яғни туыстары, адвокаттар, қоғамдық қорғаушылар, тергеушілер т.б. тұлғалар. Мекемеге келуші тұлғалар ішкі аймаққа кезекпен кіріп шығады, бір бірін күту кезінде далада яғни ашық аспан астында тұруға тура келеді, әсіресе күзгі-қысқы кеңде жауын шашын астында тұруға тура келеді. Аталған жайт мекемеге келуші азаматтар арасында көптеген наразылықтар тудыруда. Осы мәселені шешу мақсатында облыстық және қалалық акиматтарға «Фронт-офис» ғимаратының құрылысын салуға немесе «Сэндвич панели» заманауи материалынан модульді ғимаратын алуға қолғабыс көрсетуге хаттар жолданған.  **10. Техникалық бекініс жағдайы:**  **Ұялы телефон тежеу құралдары:**  2012 жылы Атырау облысы ІІД –ті теңгерімінен 4 комплект «TANGREW» маркалы ұялы байланс тежеу құралы берілген. Бүгінгі күне ұялы байланыс жүйесіне өлшеу барысында жиілігі 801-859 DBm-4G диапазоннында байланысты тежеу керектігі анықталған. Алайда технологиялардың жетілуіне байланысты және 4G байланысы пайда болғалы, аталған тежегіштер ұялы байланысты тежемейді. Осы себептен мекемеге заманауи ұялы байланысын тежеу құралын алу қажет.  **Таранға қарсы құрылғысы:**  Мекемеде электржарығының жиі өшуінен бағдаршамы бар таранға қарсы құрылғысының бастапқы блогы жанып, бірнеше рет жөндеу жүргізілгендіктен жұмыссыз күйде, аталған құрығыға модернизация жүргізуді немесе күрделі жөндеуді талап етеді.  **Дронға қарсы құрылғысы:**  2022 жылы Атырау облысы ҚАЖ департаментіне қарасты мекемелер аумағына дрон құрылғысы арқылы тиым салынған заттарды яғни ұялы байланыс құралдарын, есірткі заттарын, қару, заңсыз беруді бейтараптануда. Сол себептен мекемеге Дрон құрылғысына жарақтандыру құралын алу қажет.  **Арнайы автокөлік (Автозак):**  Атырау облысы бойынша ҚАЖ департаментіне қарасты УГ-157/1 мекемесінде сотталғандар мен тергеудегілерді айдауылдауға арналған арнайы автокөліктер *(Автозак ГАЗ-3307-12 2008 ж)* тозығы жетіп, эксплуатациялау мерзімінің өтуіне байланысты, техникалық жағдайы нашар күйде, сондықтан қазіргі кезде бұл автокөліктер жарамсыз. Орташа есеппен күніне 5-6 рет сотталғандар мен тергеудегілер ауруханаға, сот отырысына басқа да мемлекеттік мекемелерге айдауылданады. Мекемелергеарнайы автокөлік сатып алуға қаражат қарастырылмаған. Қазіргі кезде шұғыл сатып алуды қажет етеді.  Аталған мекемені күрделі жөндеу жөнінде Ішкі істер министрлігіне және облыс әкімдігіне ұсыныстар жолданғаны немесе жолданбағаны бойынша ақпарат түскен жоқ. |
| ***13.*** | ***С.Өскенбаев*** | *1)Жылыжайлар шаруашылығын дамыту;*  *2) Тоған мәселелерін ретке келтіру арқылы облыста балық шаруашылығын дамыту,*  *3) Азық – түлік қорын көбейту арқылы, қымбатшылықтың мәселесін шешу жолдарын қарастыру;*  *4) Мұғалжар тауынан келетін суды ұстап қалу үшін, бөгеттер және су қоймаларын салу қажет. Себебі ол жерде Сағыз, Сағыз ауылы, Ноғайты, Былқылдақты, Жантерек, Кенбай, Мұқыр ауылының бойында орналасқан елді мекендерде тұратын тұрғындар үшін мал суаруға көп септігін тигізуге мүмкіндіктер бар, сол себепті мәселені бақылауға алу қажет* | 1)Қала аумағында жалпы аумағы 15,4 га құрайтын 36 жоба тіркелген. Осы жылыжайлардан 2021 жылы 1977 тг. өнім алынған. 2022 жылға 1 жылыжай шаруашылығы жылыжай кешенін кеңейтуді жоспарлауда:  **ЖК «Иманбаев»** көлемі 0,44 жылыжайды 0,9 гектарға кеңейту**.** Жоба құны 250 млн. тенге. Құрылатын жұмыс орны - 12. Қазан айында іске қосылады деп күтілуде.  2) 2020 жылы Дамбы ауылдық округі аумағында **«Тілекші» ЖШС–гі** жылдық қуаты 20 млн. дана құны 130 млн. теңгені құрайтын, 15 жұмыс орнын құрумен тоғанда балық өсіруді жүзеге асыруда.  2023 жылға «**Тілекші» ЖШС** - 15 жұмыс орнын құрумен жоба құны 250 млн. тенге, қуаттылығы жылына 70 тн. балық өсіретін «Тоғанда балық өсіру шаруашылығын кеңейту» жобасын;  2025 жылға «Сағиева» ж/к жоба құны 1,5 млрд.тг құрайтын 30 жұмыс орнын құрумен **«Тауарлы-балық шаруашылығын құру» жобасын,** «Восток» ЖШС жоба 76 жұмыс орнын құрумен, жоба құны 500 млн.тг құрайтын, жоба қуаттылығы жылына 62 мың.тонна **«Тоғанда балық өсіру»** жобасын қосуды жоспарлауда,.  3)Атырау қаласы әкімдігі тек 19 түрлі әлеуметтік маңызы бар азық-түлік тағамдарының бағасына мониторинг жүргізетіндігін хабарлайды. Бұл тізімге 1 сұрыпты ұннан жасалған нан, күріш өлшемелі, қарақұмық өлшемелі, макарон өнімдері өлшемелі, қант, тұз, сүт 2,5%, сүзбе 5-9%, айран 2,5%, картоп, сәбіз, қырыққабат, пияз, сиыр еті, тауық еті, сары май 72,5 %, күнбағыс май кіреді. Әлеуметтік маңызы бар азық-түлік өнімдерінің бағаларын тұрақтандыру мақсатында аптаның әр сенбі жексенбі күндері Атырау шағын ауданында орналасқан **«Аламан»** базарында өткізіледі. Өнімдер халыққа нарық бағасынан 10-15% төмен сатылады.  Жәрмеңкеге **жұмыртқа өнімі** «Алмалы құс» ЖШС, **балық өнім**і «Амангелді атындағы» ЖШС, «Долгий» ЖШС, «Тілекші» ЖШС, **сүт өнімдері** «Алға 1» ШҚ, «Первомайский» ЖШС, «Бірлік» ШҚ, ет өнімдері «Дастан» ШҚ, ЖК «Полатов», «Темір Ай» ШҚ, ЖК «Алжанбаев», **шұжық өнімдері** «Асыл Агро» ШҚ, ЖК «Ақ жайық», **құс еті** «Аққойлы» ШҚ, ЖК «Сұлтан», **көкөніс өнімдері** ШҚ «Аққенже», ЖК «Саташева», ШҚ «Алғабас», ШҚ «Танат», ЖК «Жұмабаева» т.б. Жәрмеңкеде барлығы 4,2 тн - түйенің еті, сиыр еті- 72тн., 60 тн-жылқы еті, 43 тн -балық өнімдері, 32тн. - құс еті, 15тн. сүт өнімдері, 86т. картоп, 73тн. пияз, 60тн. сәбіз, 45тн.-қырыққабат, 11тн.-қызылша, 42тн. -жеміс-жидектер сатылды. Бұл бағытта жұмыстар өз жалғасын табуда. Сонымен қатар, 2020 жылдың 16 наурызында №109-ө «Әлеуметтік маңызы бар азық-түлік тауарларының бағаларын тұрақтандыру бойынша жұмыстар жүргізу жөніндегі жұмысшы тобы туралы» құрылған жұмысшы топтың құрамына 2022 жылдың 14 сәуірінде №114-ө өкіміммен өзгеріс енгізілді.  Аталған жұмысшы топ мүшелерімен, қала аумағында орналасқан үй жанындағы барлығы **113** азық-түлік дүкендерін аралап, әлеуметтік маңызы бар азық-түлік өнімдерінің бағаларын зерттеп өсім анықталған жағдайда, бағаны тұрақтандыру бойынша және ҚР Әкімшілік құқық бұзушылық туралы занының 204-4 бабына сәйкес, тәртіптік жаза қарастырылғандығы жөнінде түсіндіру жұмыстары жүргізілгендігін қаперіңізге береміз.  **Әлеуметтік нан және 1-сұрыпты ұн** бағасын тұрақты ұстау бағытындағы үш жақты Меморандумға сәйкес, өңірімізге бөлінген 12 мың тонна бидай, қаламызда ұн тарату мекемесі «Карат» ЖШС тасымалдануда. Меморандум негізінде «Дәулет нан» сауда нүктелерінде әлеуметтік нан бағасы 90 теңге, 1 сұрыпты ұн бағасы 145 теңгеден сатылуда. Сонымен қатар Идеал-Маркет арқылы қала наубайханаларына Желаев ұн комбинатының 1 сұрыпты ұны 165 тг/кг жеткізіледу. **«Атырау» әлеуметтік кәсіпкерлік корпорациясы** «Идеал Маркет» ЖШС-не 400 млн.теңге несие бөлді. Жасалған келісімге сәйкес, «Идеал Маркет» 36 супермаркетінде әлеуметтік маңызы бар 13 тауар түрін төмен бағада сатуда.  **Ет өнімдерінің бағасын тұрақтандыру үшін** «JCS Corporation» ЖШС-мен шарт жасалды. сиыр еті «Мясной гастроном» 6 павильонында және «Ярмарка» 9 супермаркетінде 1 кг 1850 теңгеден, тауық еті 1 кг үшін 920 теңгеден сатылуда.  **Ауыл шаруашылығы өнімдерінің бағасын тұрақтандыру** бағытында 1 шілдеден бастап «Агро Қазына» ЖШС-гі арқылы картоп және қазан айынан бастап пияз, сәбіз, қырыққабат сатуды бастау жоспарлануда.  2022 жылдың 22 маусымында №222-ө «Әлеуметтік маңызы бар азық-түлік тауарларының бағаларын тұрақтандыру бойынша жұмыстар жүргізу жөніндегі жұмысшы тобы туралы» құрылған жұмысшы топ мүшелерімен, «Батыс» азық-түлік дүкеніне барып әлеуметтік маңызы бар азық-түлік өнімдерінің бағаларын тұрақтандыру бойынша және ҚР Әкімшілік құқық бұзушылық туралы заңының 204-4 бабына сәйкес, тәртіптік жаза қарастырылғандығы жөнінде түсіндіру жұмыстары жүргізілді.  Қазіргі таңда 2019 жылғы 26 желтоқсандағы «Қазақстан Республикасында тексерулерге және профилактикалық бақылау мен қадағалауды барып жүргізуге мораторий енгізу туралы» Қазақстан Республикасы Президентінің №229 Жарлығына сәйкес, Жарлықпен көзделген жағдайларды қоспағанда орталық мемлекеттік және жергілікті атқарушы органдарға 2020 жылғы 1 қаңтардан бастап 2023 жылғы 1 қаңтарға дейін шағын және микрокәсіпкерлік субъектілеріне қатысты тексерулерді және профилактикалық бақылау мен қадағалуды барып жүргізуге мораторий жариялануына байланысты тексерістер жүргізу мүмкін еместігін хабарлайды. Жоғарыда көрсетілген өнімдер бойынша баға көтерілген фактілер анықталған жағдайда, нақты дүкеннің атауы, орналасқан мекен-жайы, фискалдық түбіртек, баға көрсеткішінің фото және бейне жазбасын арызға тіркеп, Махамбет көшесі 72-үйде орналасқан Атырау қаласының кәсіпкерлік және ауыл шаруашылығы бөліміне жолдауға болады. |
| ***14.*** | ***С.Қадыров*** | *1) Атырау темір жол вокзалында орналасқан электронды пандусты механикалық пандуспен ауыстыру мәселесін қарастыру* | Қоғамдық кеңестің атынан Атырау Темір жол вокзалына ұсыныс хат жолдау ұсынылады |
| ***15*** | ***Н.Ермұханов*** | *1)* *Атырау қаласынан дарынды балаларға арналған спорт интернатын салу, бұқаралық спортты дамыту* | Атырау қаласында спорттағы дарынды балаларға арналған облыстық мамандандырылған мектеп-интернат салу үшін 2017 жылы мемсараптама қорытындысы алынды. Қазіргі таңда ЖСҚ ескірген болып табылуына байланысты, жобаға түзету жұмыстары жүргізілуде.  Атырау қаласында «Облыстық спортта дарынды балаларға арналған мектеп-интернат» құрылысы Атырау облысының 2021-2025 жылдарға арналған әлеуметтік-экономикалық дамуының кешенді жоспары бойынша 2023-2025 жылдарға қарастырылған. Жобалық сметалық құжаттары дайын, нысан құны: 11 млрд 034 млн 887,5 мың теңге. Атырау қаласы «Нұрсая» шағын ауданынан нысанның құрылысы үшін жер телімі бөлінген. |